Here is a page extracted from Wikipedia that may contain CSS, HTML, and a lot of unformatted text.

Title: Manuel Buenacasa Tomeo
Content: Manuel Buenacasa Tomeo, naixito de Casp (Baixo Aragón-Casp) o 7 de chulio de 1886 y muerto en Lo Borg de Valença (Droma, Occitania) o 6 de noviembre de 1964, estió un sendicalista, periodista y politico aragonés, militant d'a Confederación Nacional d'o Treballo (CNT), sendicato en o cual ocupó cargos destacatos.

Mientres a suya choventut, estió en primeras estudiant en un seminario en a provincia de Sevilla, ta dimpués treballar en o sector d'a carpintería en a ciudat de Zaragoza, estando alavez cuan dentró en a CNT. En ixas envueltas tamién fació prous viaches por Europa, en conoixendo a personalidaz como Errico Malatesta, Lenin, Grigori Zinoviev u Mohandas Karamchand Gandhi. Tornó a la peninsula iberica, estando engarcholato succesivament en cuantas garcholas d'Espanya y esleito en 1918 en estar liberato secretario d'o Comité Nacional d'a CNT.

Dimpués, destacó en a organización d'a CNT en Aragón, estando impulsor d'a vada cheneral de 1920 en Zaragoza, mesmo que director de Cultura y Acción, organo de l'anarcosendicalismo aragonés. En zaguerías d'a dictadura de Primo de Rivera s'exilió en a ciudat de Tolosa, no tornando a Espanya dica 1930. Mientres a guerra civil estió en Barcelona, exiliando-se en rematar a guerra con a victoria franquista. En o exilio en Francia treballó por a reconciliación entre os diferents sectors d'a CNT dica a suya muerte.

Obras 
 1928: El Movimiento Obrero Español (1886-1926). Historia y Crítica.

Vinclos externos 
  Manuel Buenacasa en a Gran Enciclopedia Aragonesa.

Anarquistas d'Aragón
Exiliaus d'o franquismo
Muertos en Droma
Naixius de Casp
Periodistas d'Aragón
Politicos d'Aragón
Sendicalistas
Sendicalistas d'Aragón
1886 (naixencias)
1964 (muertes)